פיוטר פופוב

פיוטר סמיונוביץ' פופוב (ברוסית: Пётр Семёнович Попов; יולי 1923 - ינואר 1960)<ref name="Hart">John L. Hart (1997), "Pyotr Semyonovich Popov: The tribulations of faith", Intelligence and National Security, Vol. 12, Iss. 4, 1997; included in Hart's The CIA's Russians (2003), [https://books.google.com/books?id=7ScsByeleZ0C&pg=PA18 here]</ref> היה סגן אלוף במנגנון הביון הצבאי הסובייטי (גה-אר-או) והיה קצין המודיעין הצבאי הסובייטי הראשון שהציע את שירותיו לסוכנות הביון המרכזית (CIA) לאחר מלחמת העולם השנייה. בשנים 1953 - 1958 הוא סיפק לממשלת ארצות הברית מידע רב על יכולות צבאיות ופעולות ריגול.<ref name="Richelson">Jeffery T. Richelson (1997), [https://books.google.com/books?id=HohPaIyc5G0C&pg=PA258 A Century of Spies: Intelligence in the Twentieth Century], Oxford University Press, p258</ref><ref>Central Intelligence Agency, [https://www.cia.gov/news-information/featured-story-archive/2011-featured-story-archive/pyotr-popov.html A Look Back ... CIA Asset Pyotr Popov Arrested]</ref>
==ביוגרפיה==
נולד בכפר סלישצ'ה שבמחוז קוסטרומה. באוגוסט 1942 התגייס לצבא האדום. למד בבית הספר לקצינים. לאחר מכן שירת כקצין הספקה בחזית. לאחר המלחמה נשאר בצבא. שירת במנהל האזרחי בגרמניה הכבושה. במשך שנתיים היה עוזרו האישי של איוואן סרוב. בשנת 1949, בהמלצתו של סרוב התקבל ללימודים באקדמיה דיפלומטית צבאית במוסקבה. בשנת 1951 (בסיום הלימודים) - הוצב לשרת בכוח הכיבוש הסובייטי באוסטריה. 
=== העברת מידע לארצות הברית ===
בשנת 1953 היה פופוב קצין המודיעין הצבאי הסובייטי המוצב בווינה, שעבד נגד מטרות יוגוסלביות. פופוב יצר קשר לראשונה בשנת 1953 באמצעות החלקת מכתב למכוניתו החונה של דיפלומט אמריקאי בווינה, והציע למכור מסמכים סובייטים.<ref>Phillip Taubman, New York Times, 23 May 1982, [https://www.nytimes.com/1982/05/23/books/the-uses-of-tradecraft.html THE USES OF TRADECRAFT]</ref> בעת שהותו בווינה, הצליח פופוב לספק מסמכים כגון תקנות השדה של הצבא הסובייטי מ-1951, ולאחר ביקור ביתי ביולי 1954 בברית המועצות, מידע אודות צוללות גרעיניות סובייטיות וטילים מונחים.

בשנת 1955 פופוב הועבר לפתע למזרח ברלין כדי לעבוד עם סוכנים בלתי חוקיים שנשלחו למערב. הוא המשיך לספק מודיעין נגדי ומידע צבאי. באפריל 1958 פופוב אמר לאיש הקשר שלו ב-CUA ג'ורג' קיסוולטר כי בכיר בק.ג.ב התגאה בכך ש"פרטים טכניים מלאים" של מטוס הריגול U-2 של לוקהיד הגיעו לידיהם, מה שהוביל את מנהל פרויקט U2 ריצ'רד מ. ביסל ג'וניור לסיים את הפרויקט. ב-1 במאי 1960 הופל U-2 מעל ברית המועצות, בתקרית U-2 ב-1960.<ref>Nigel West (2007), [https://books.google.com/books?id=0eAHTaMMP6QC&pg=PA350 Historical Dictionary of Cold War Counterintelligence], Scarecrow Press, p350</ref>

פופוב הודח מההמודיעין הצבאי בנובמבר 1958. בינואר 1959, לאחר שנמצאו בדירתו עדויות מפלילות, הוא פעל כסוכן כפול למשך שלושה חודשים נוספים לפני שנעצר באוקטובר 1959, ונידון למוות בינואר 1960.

=== לכידתו ומותו ===
מעולם לא הוכח כיצד נחשף, אך אפשרות אחת היא שהמעקב האמריקני באוקטובר 1957 אחר אחד מסוכניו של פופוב הביא לחשד שנפל עליו. על פי הדיווחים, מרגריטה ניקולייבסקה טיירובה,<ref>Hood, William. Mole: The True Story of the First Russian Intelligence Officer Recruited by the CIA (New York: Ballantine, 1983), p.217.</ref> סוכנת 'בלתי חוקית' שהוכשרה לעבוד בארצות הברית, הייתה אמורה לפגוש סוכן אחר (למעשה בעלה, איגור),<ref>Hood, pp.203-4 & 217.</ref> שזוהה כוולטר אנתוני סיוה.<ref>Hood, p.235.</ref> כשנסעה בתור מרי גרודניק,<ref>Hood, p.219.</ref> הבחינה שהיא במעקב, לכאורה כל הדרך משדה התעופה טמפלהוף בברלין.<ref>Hood, p.238.</ref> התנהגותה התמימה לחלוטין, והתנהגותו של בעלה, כולל היעלמותם הפתאומית, מעידים שהם חשדו שמשהו אינו כשורה.<ref>Hood, pp.221-6 & 235-7.</ref> היא דיווחה על כך, והנושא נחקר רבות על ידי מפעיליה במוסקבה. החקירה הצביעה על פופוב, שהיה קצין המעקב של האישה במזרח ברלין. ייתכן שהוא נחשף גם על ידי הסוכן הכפול הבריטי ג'ורג' בלייק, שלמד במקרה שה-CIA משתמש בקצין מודיעין בכיר שהוצב במזרח גרמניה כחפרפרת.<ref>Hood, pp.246-7.</ref> מקורות אחרים מצביעים על מכתב מקודד לפופוב, שנשלח על ידי ה-CIA ויורט על ידי הק.ג.ב, והוביל למעצרו (ייתכן שמדובר באי הבנה, פופוב העביר מכתב למודיעין הבריטי, עליו התוודע בלייק<ref>Hood, p.246-7.</ref>). עדויות עדכניות יותר מצביעות על כך שפופוב כבר היה בחשד לפני תקרית טיירובה, בגלל דליפת נאום פרטי של המרשל ז'וקוב בו נכח פופוב.

פופוב הוצא להורג על ידי הרשויות הסובייטיות בשנת 1960.<ref></ref>

קצין המודיעין הנגדי לשעבר של ה-CIA לענייני רוסיה, טננט ה. באגלי, האמין שפופוב לא זוהה על ידי המעקב הסובייטי, אלא נבגד על ידי אנשי הקשר מוושינגטון הבירה ובעיקר אדוארד אליס סמית', קצין הביטחון של ה-CIA שפוטר מהשגרירות האמריקאית במוסקבה וחשף את פופוב.<ref>Bagley, Tennent H. Spy Wars, 2007.</ref>

== הערות שוליים ==

קטגוריה:אנשי המודיעין הצבאי הרוסי
קטגוריה:מרגלים שפעלו ברוסיה
קטגוריה:אישים שהוצאו להורג ברוסיה וברית המועצות
קטגוריה:אנשי הצבא האדום במלחמת העולם השנייה
קטגוריה:מקבלי עיטור הכוכב האדום
קטגוריה:מרגלים במלחמה הקרה
קטגוריה:מרגלים שריגלו למען ארצות הברית
קטגוריה:רוסים שנולדו ב-1923
קטגוריה:סובייטים שנפטרו ב-1960